Okresná prokuratúra Nové Mesto nad Váhom 
Hviezdoslavova 36, 915 01 Nové Mesto nad Váhom 	

Sp. zn. : Pv 685/12/3304	Nové Mesto nad Váhom, 4.1.2013
EEČ : 2-24-1-2013

U Z N E S E N I E

Trestná vec:	obvinený XXXXX 
Prečin:	Zanedbanie povinnej výživy podľa § 207 odsek 1 Trestného zákona číslo 300/2005 Zbierky zákonov v znení zákona číslo 313/2011 Zbierky zákonov

Rozhodol: 	prokurátor Okresnej prokuratúry Nové Mesto nad Váhom
Podľa § 215 odsek 1 písmeno h Trestného poriadku zastavujem trestné stíhanie obvineného:
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
si ako otec mal. XXXXX, XXXXX  z nedbanlivosti v Myjave ani nikde inde riadne neplní svoju vyživovaciu povinnosť vyplývajúcu mu z ustanovenia § 62 Zákona o rodine, ktorá mu bola deklarovaná rozsudkom Okresného súdu  v Novom Meste nad Váhom č. 3C/6/2010-40 3510200289 zo dňa 29.06.2010 s právoplatnosťou dňa 30.08.2010 a vykonateľnosťou dňa 01.07.2010 v právnej veci navrhovateľky XXXXX, XXXXX, bytom XXXXX, XXXXX proti odporcovi XXXXX, nar. XXXXX, bytom XXXXX, XXXXX, o určenie otcovstva k mal. XXXXX, nar. XXXXX bytom XXXXX, 1XXXXX, zastúpenému Úradom práce, sociálnych vecí a rodiny Nové Mesto nad Váhom súd rozhodol, že konanie o určenie otcovstva zastavuje a schvaľuje rodičovskú dohodu tohto znenia: mal. XXXXX, nar. XXXXX  bude v osobnej starostlivosti navrhovateľky XXXXX, nar. XXXXX, ktorá ho bude zastupovať  a spravovať jeho majetok a odporca sa zaväzuje prispievať na výživu mal. XXXXX sumou 50,- Eur mesačne s účinnosťou od 28.10.2009 vždy do 15. dňa v mesiaci vopred k rukám navrhovateľky, pričom otec mal. XXXXX si svoju vyživovaciu povinnosť neplnil v období od 01.12.2011 do dňa začatia výkonu väzby t. j. 17.08.2012, teda za obdobie 9 mesiacov, kedy nezaslal žiadne výživné k rukám oprávnenej XXXXX, nar. XXXXX, trvale bytom XXXXX, 1XXXXX, čím mu takto vznikol dlh na bežnom výživnom vo výške 450,- Eur, pričom XXXXX v období od 01.12.2011 doposiaľ nebol vedený v evidencii uchádzačov o zamestnanie na ÚPSVaR, od 01.12.2011 poberal dávky v hmotnej núdzi do mája 2012 a nežiadal o poberanie iných dávok, vyživovaciu povinnosť si ani čiastočne v tomto období neplnil, teda de facto nevyužil všetky možnosti nájsť si trvalé zamestnanie, z ktorých by mal príjem a zabezpečil tak plnenie zákonnej povinnosti
lebo zanikla trestnosť činu
Odôvodnenie:

I.

          Dňa 17.05.2012 vydal poverený príslušník PZ uznesenie sp. zn. ČVS:ORP-273/MY-NM-2012, ktorým začal trestné stíhanie vo veci prečinu zanedbania povinnej výživy podľa § 207 ods. 1 Trestného zákona.     

          Dňa 30.05.2012 vydal poverený príslušník Obvodného oddelenia PZ XXXXX uznesenie sp. zn. ČVS:ORP-273/MY-NM-2012, ktorým podľa ustanovenia § 206 ods. 1 Trestného poriadku, vzniesol obvinenie XXXXX, nar. XXXXX XXXXX, pre prečin zanedbania povinnej výživy podľa § 207 ods. 1 Trestného zákona, na vyššie uvedenom skutkovom základe. 

II.

	V prípravnom konaní sa obvinený k spáchaniu skutku doznal, pričom dňa 04.01.2013 XXXXX v konaní o dohode o vine a treste s poukazom na písomne vyhotovené stanovisko zo dňa 18.12.2012 uviedol, že trestnosť činu pre prečin zanedbania povinnej výživy podľa § 207 ods. 1 Trestného zákona zanikla podľa § 86 Trestného zákona, nakoľko dňa 10.12.2012 došlo prostredníctvom poštového peňažného poukazu k úhrade výživného vo výške 650,- Eur.
 
     	K uvedenému skutku bolo v priebehu konania o dohode o vine a treste relevantne dôkazne preukázané, že k zániku trestnosti trestného činu zanedbania povinnej výživy došlo, nakoľko obhajoba dňa 04.01.2013 predložila originál poštového peňažného poukazu k úhrade výživného vo výške 650,- Eur zo dňa 10.12.2012 na meno poškodenej XXXXX. 
        
       	Poškodená potvrdila, že obdržala prostredníctvom poštového peňažného poukazu zameškané výživné a disponuje aj písomným dokladom o tejto úhrade. 

III.

Podľa § 215 ods. 1 písm. h) Trestného poriadku prokurátor zastaví trestné stíhanie, ak zanikla trestnosť činu.

Podľa § 86 písm. a) Trestného zákona trestnosť činu zanedbania povinnej výživy podľa § 207 Trestného zákona zaniká, ak trestný čin nemal trvalo nepriaznivé následky a páchateľ svoju povinnosť dodatočne splnil skôr, než sa súd odobral na záverečnú poradu.  

	V tomto ustanovení sú upravené osobitné prípady účinnej ľútosti pri taxatívne vymenovaných trestných činoch. Trestnosť týchto trestných činov zanikne pri splnení podmienok uvedených pri konkrétnych trestných činoch, pričom tieto podmienky sa odlišujú najmä okamihom, keď ešte možno následok napraviť.

Podľa § 8 Trestného zákona 	je trestným činom protiprávny čin, ktorého znaky sú uvedené v Trestnom zákona.

Vzhľadom na vyššie uvedené bolo potrebné rozhodnúť tak, ako je uvedené vo výrokovej časti tohto uznesenia. 

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Ondrej Prikryl, PhD.
prokurátor